টুর্নামেন্টের শুরু থেকেই অপ্রতিরোধ্য ফুটবল উপহার দিয়ে আসছিল মালদ্বীপের টিসি স্পোটর্স। তারা গ্রুপ চ্যাম্পিয়ন হিসেবে সেমি ফাইনালে ওঠে। গ্রুপ পর্বে নিজেদের প্রথম ম্যাচে ১-০ গোলে শক্তিশালী ঢাকা আবাহনী লিমিটেডকে হারায়। দ্বিতীয় ম্যাচে ২-১ গোলে কিরগিজস্তানের এফসি আলগাকে হারালেও গ্রুপ পর্বের শেষ ম্যাচে ফাইনালের প্রতিপক্ষ দক্ষিণ কোরিয়ার পোচন সিটিজেন এফসি'র সাথে ড্র করে। সেমি ফাইনালে আরেক শক্তিশালী দল মানাং মার্সিয়াংদিকে ১-০ গোলে হারিয়ে সেমি ফাইনাল নিশ্চিত করে। ইব্রাহিম মাহমুদী, স্টুয়ার্ডসহ মেধাবী ফুটবলারদের নিয়ে গড়া স্কোয়াডটিকে নিজেদের দিনে যে কাউকে হারিয়ে দিতে পারে। তাই শেখ কামাল আন্তর্জাতিক ক্লাব কাপের চ্যাম্পিয়ন দল হিসেবে টিসি’র নাম উচ্চারিত হচ্ছে সব চেয়ে বেশি। দক্ষিণ কোরিয়ার বিভাগীয় পর্যায়ের তৃতীয় স্তরের দল হলেও বেশ ভাল দল গঠন করেছে পোচন সিটিজেন এফসি। তাদের দলে রয়েছে দক্ষিণ কোরিয়ার অলিম্পিক দলের তিন খেলোয়াড়। শুরু থেকেই শৈল্পিক ফুটবল খেলে দর্শকদের মন জয় করেছে দলটি। এক জয় ও দু ড্র নিয়ে এ গ্রুপের দ্বিতীয় দল হিসেবে সেমি ফাইনাল নিশ্চিত করে পোচন। সেমিফাইনালে চট্টগ্রাম আবাহনীর বিরুদ্ধে গোল হজম করে পিছিয়ে পড়লেও ম্যাচে ফিরে এসেছে অসাধারণ ভাবে। যদিও ফাইনালে যাওয়ার ক্ষেত্রে রেফারির ভুমিকা ছিল প্রশ্নবিদ্ধ। তারপর কিম জেই ইয়ং’র শিষ্যরা চ্যাম্পিয়ন চট্টগ্রাম আবাহনীকে ১-২ গোলে হারিয়ে ফাইনাল নিশ্চিত করে। আজ ফাইনালে টিসি’র চেয়ে কোন অংশ পিছিয়ে থাকছে না পোচন। অপ্রতিরোধ্য টিসি স্পোটর্সকে হারিয়ে দিয়ে তারাও হাসতে পারে শেষ হাসি।